রিয়াল মাদ্রিদ তারকা জেসি রডরিগেজকে জনপ্রিয়তায় ইদানীং ছাপিয়ে গিয়েছেন তাঁর বান্ধবী ফাতিমা। স্প্যানিশ মিডিয়ায় শিরোনামেও এসেছেন জেসির সুন্দরী বান্ধবী। কারণটা আর কিছুই নয়, জেসির সঙ্গে তাঁর প্রেম চর্চিত হচ্ছে খবরের কাগজের পাতায়। জনপ্রিয়তা বাড়ছে ফাতিমার। অথচ হতাশ তাঁর ভক্তরা। 
কেন? কারণ ফাতিমা সোশ্যাল নেটওয়ার্কিং সাইট ইনস্টাগ্রামে বেশ কিছু ‘সেক্সি’ ছবি একসময়ে পোস্ট করেছিলেন। জেসির সঙ্গে তখনও হয়তো সম্পর্কে জড়াননি তিনি। তাই ইনস্টাগ্রামে খুল্লমখুল্লা সব ছবি পোস্ট করেছিলেন। কিন্তু জেসির সঙ্গে সম্পর্কে জড়াতেই সমস্ত ‘সেক্সি’ ছবি সরিয়ে দেন তিনি। আর এতেই সবাই বিস্মিত। খোঁজ খোঁজ শুরু করে দিয়েছেন ফাতিমার ভক্তরা। কারণ খুঁজতে ব্যস্ত তাঁরা। 

খবরের ভিতরকার খবর কিন্তু অন্য কথা বলছে। জেসির সঙ্গে সম্পর্ক ঘনিষ্ঠ হওয়াতেই ফাতিমা তাঁর খোলামেলা ছবি ‘ডিলিট’ করে দিয়েছেন। আর জেসির সঙ্গে তাঁর সম্পর্কের কথা ফলাও করে সোশ্যাল নেটওয়ার্কিং সাইটে ঘোষণাও করেছেন ফাতিমা। জেসির একটি ছবির পাশে ফাতিমা লিখেছেন, ‘মাই লাভ, মাই লাইফ, মাই মিউজিক, মাই সোল ইজ ইউ।’’ বোঝাই যাচ্ছে, সবটাই তিনি নিবেদন করছেন প্রেমিক জেসির জন্য। তার জন্যই ‘ডিলিট’ করেছেন সব সেক্সি ছবি।